पटना । देश मे नदी क माध्यम स एक बेर फेर व्यापारिक यात्रा शुरु भ रहल अछि। पिछला करीब दू सौ साल स बंद पडल एहि जल मार्ग सब कए फेर स पुनर्जीवित कैल जा रहल अछि। केंद्र सरकार कुल 111टा जल मार्ग कए एखन धरि मंजूरी देलक अछि। जाहि मे स 37टा जलमार्ग पहिल चरण मे खोलल जा रहल अछि। अगिला तीन साल मे पहिल राष्ट्रीय जल मार्ग शुरु भ जाएत। कुल 1620 किमी लंबा नेशनल वाटरवेज-1 गंगा लेल अछि आ इ जलमार्ग यूपी, बिहार, झारखंड आ बंगाल स गुजरत। जल परिवहन राज्यमंत्री राधाकृष्णन एहि संबंध मे विस्तार स जानकारी दैत कहला अछि जे एहि जल मार्ग लेल बनारस, साहेबगंज आ हल्दिया मे बंदरगाह बनेबाक काज शुरु भ चुकल अछि।
 ओ कहला जे 37 मे स कुल सातटा राष्ट्रीय जलमार्ग बिहार- झारखंड भ कए गुजरत। जाहि मे नेशनल वाटरवेज-1, 37, 40, 58, 81, 94 आ 96 शामिल अछि। नेशनल वाटरवेज-96 क लंबाई 314 किमी अछि आ इ स्वर्णरेखा नदी लेल अछि। ओ कहला जे जलमार्ग कारोबार लेल बहुत सस्त होएत आ सडक आ रेल क मुकाबले इ बेसी कारगर साबित होएत।
 इ जलमार्ग गंडक नदी पर बनत। एकर लंबाई 300 किमी होएत। इ भैंसालोटन स हाजीपुर क बीच परिवहन क सुविधा देत।
 इ जलमार्ग घाघडा नदी पर बनत। एकर लंबाई 340 किमी होएत। इ यूपीक फैजाबाद स बिहार क सारण बीच परिवहन क सुविधा देत।
 इ जलमार्ग कोसी नदी पर बनत। एकर लंबाई 236 किमी होएत। इ हनुमाननगर स कुरसैला क बीच परिवहन क सुविधा देत।
 इ जलमार्ग गंगा नदी पर बनत। एकर लंबाई 35 किमी होएत। इ पकडी गांव स फतुहा क बीच परिवहन क सुविधा देत।
 इ जलमार्ग सोन नदी पर बनत। एकर लंबाई 160 किमी होएत। इ सोन कए गंगा स जोडि कए परिवहन क सुविधा देत।
 इ जलमार्ग गंगा-दामोदर नदी पर बनत। एकर लंबाइ्र 314 किमी होएत। इ ओडिशा स बंगाल भाया बिहार-झारखंड भ परिवहन क सुविधा देत। 